**บทนำ**

ปัจจุบันการติดตามและประเมินผลนับว่ามีความสำคัญและจำเป็นอย่างยิ่ง เนื่องจากการติดตามและประเมินผล เป็นการประเมินผลการปฏิบัติงานของปีที่ผ่านมาว่ามีความสอดคล้องกับแผนงานที่ได้วางเอาไว้หรือไม่ รวมทั้งการมีส่วนร่วมของภาคประชาชนอย่างแท้จริง

องค์การบริหารส่วนตำบลบุกระสัง ในฐานะเป็นองค์กรปกครองส่วนท้องถิ่นมีภาระหน้าที่จะต้องให้การบริการแก่ประชาชนตามพระราชบัญญัติสภาตำบลและองค์การบริหารส่วนตำบลพ.ศ.๒๕๓๗ และพระราชบัญญัติกำหนดแผนและขั้นตอนการกระจายอำนาจองค์กรปกครองส่วนท้องถิ่น พ.ศ.๒๕๔๒ จึงจำเป็นที่จะต้องจัดทำแผนติดตามและประเมินผล เพื่อให้วัดถึงประสิทธิภาพ ประสิทธิผล ของการดำเนินงานในด้านต่างๆ เพื่อใช้ในการเปรียบเทียบการทำงานของปีที่ผ่านมาได้ด้วย

**๑. จุดประสงค์ของการติดตามและประเมินผล**

๑.๑เพื่อให้การติดตามและการประเมินผลเป็นไปอย่างมีประสิทธิภาพเกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

๑.๒เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

๑.๓เพื่อให้รู้ถึงความต้องการที่แท้จริงของประชาชนในพื้นที่องค์การบริหารส่วนตำบลบุกระสังและจะได้แก้ไขปัญหาได้ตรงกับความต้องการของประชาชน

๑.๔ เพื่อให้ข้อชี้แนะแก่ผู้บริหารในการจัดทำแผนพัฒนาปีต่อไป

**๒. กรอบแนวคิดในการติดตามและประเมินผล**

**๒.๑ ความสำคัญของการติดตาม**

การติดตามเป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่โดยที่การติดตาม (Monitorning)หมายถึงกิจกรรมภายในโครงการซึ่งถูกออกแบบมาเพื่อให้ข้อมูลป้อนกลับ (Feedback)เกี่ยวกับการดำเนินงานโครงการปัญหาที่กำลังเผชิญอยู่และประสิทธิภาพของวิธีการดำเนินงานหากไม่มีระบบติดตามของโครงการแล้ว ย่อมส่งผลให้เกิดความล่าช้าในการทำงานให้ลุล่วงค่าใช้จ่ายโครงการสูงกว่าที่กำหนดไว้ กลุ่มเป้าหมายหลักของโครงการไม่ได้รับประโยชน์หรือรับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงานเสียเวลาในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงานกับกลุ่มเป้าหมายที่ได้รับประโยชน์จากโครงการ

ในทางตรงกันข้ามหากโครงการมีระบบติดตามที่ดีแล้ว จะก่อให้เกิดประสิทธิภาพในการใช้ต้นทุน (Cost – effective) ดำเนินงานต่างๆยกตัวอย่างเช่นการให้ข้อมูลป้อนกลับเกี่ยวกับการบรรลุเป้าหมายของโครงการต่าง ๆการระบุปัญหาที่เกิดขึ้นในโครงการและการเสนอแนวทาง

แก้ปัญหาการติดตามดูความสามารถในการเข้าถึงโครงการของกลุ่มเป้าหมายการติดตามดูความสามารถในการเข้าถึงโครงการของกลุ่มเป้าหมาย การติดตามดูประสิทธิภาพในการดำเนินงานของส่วนต่างๆ ในโครงการและการเสนอวิธีการปรับปรุงการดำเนินงาน

๒

**๒.๒ ความสำคัญของการประเมินผล**

การประเมินผลนั้น เป็นสิ่งหนึ่งที่จำเป็นสำหรับการดำเนินการ เช่นเดียวกับการติดตาม เพราะผลที่ได้จากการประเมินจะใช้ในการปรับปรุง แก้ไข การขยายขอบเขตหรือการยุติการดำเนินการ ซึ่งขึ้นอยู่กับวัตถุประสงค์ของการประเมินผลแผนงานจึงเป็นสิ่งที่จะบ่งชี้ว่าแผนงานที่กำหนดไว้ ได้มีการปฏิบัติหรือไม่ อย่างไร อันเป็นตัวชี้วัดว่าแผนหรือโครงการที่ได้ดำเนินการไปแล้วนั้นให้ผลเป็นอย่างไรนำไปสู่ความสำเร็จตามแผนงานที่กำหนดไว้หรือไม่อีกทั้งการติดตามและประเมินผลยังเป็นการตรวจสอบดูว่ามีความสอดคล้องกับการใช้ทรัพยากรเพียงใด ซึ่งผลที่ได้จากการติดตามและประเมินผลถือเป็นข้อมูลย้อนกลับ (Feedback) ที่สามารถนำไปใช้ในการปรับปรุงและการตัดสินใจต่อไป นอกจากนี้การประเมินผลยังถือเป็นกระบวนการตัดสินคุณค่า และการตัดสินใจอย่างมีหลักเกณฑ์โดยใช้ข้อมูลที่เก็บรวบรวมอย่างเป็นระบบ มีความเที่ยงตรง เชื่อถือได้

**๓. วิธีการติดตามและประเมินผล**

๓.๑ การประเมินประสิทธิผลตามแผนพัฒนา

๓.๒ การประเมินประสิทธิภาพการใช้จ่ายงบประมาณปี ๒๕๖๐

๓.๓ การประเมินความพึงพอใจของประชาชน

**วิสัยทัศน์**

“ประชาชนมีคุณภาพชีวิตที่ดี ดำเนินชีวิตตามหลักปรัชญาของเศรษฐกิจพอเพียง บริหารจัดการโดยยึดหลัก

ธรรมาภิบาล สืบสานภูมิปัญญาท้องถิ่น มีทรัพยากรธรรมชาติและสิ่งแวดล้อมดี”

**พันธกิจ**

๑. ส่งเสริมการบริหารจัดการให้เป็นองค์กรที่มีสมรรถนะสูงตามหลักธรรมาภิบาล

๒. พัฒนาและปรับปรุงระบบการบริการด้วยเทคโนโลยีที่ทันสมัย พร้อมทั้งลดขั้นตอนการปฏิบัติงาน

๓. จัดให้มีระบบสาธารณูปโภค/สาธารณูปการ พร้อมทั้งปรับปรุง/ซ่อมแซมระบบโครงสร้างพื้นฐานให้มีมาตรฐาน และเพียงพอต่อความต้องการของประชาชน

๔. ส่งเสริมและพัฒนาเศรษฐกิจชุมชนให้เข้มแข็งตามหลักปรัชญาของเศรษฐกิจพอเพียง

๕. ส่งเสริมและพัฒนาคุณภาพชีวิตทั้งด้านสาธารณสุข ด้านสวัสดิการสังคม ด้านความมั่นคงปลอดภัยในชีวิตและทรัพย์สิน และคุณภาพด้านสิ่งแวดล้อม

๖. ส่งเสริมและพัฒนาการศึกษา ศาสนา วัฒนธรรม และประเพณีท้องถิ่น

**๔. จุดมุ่งหมายเพื่อการพัฒนา**

๔.๑ องค์การบริหารส่วนตำบลบุกระสัง เป็นองค์การที่มีขีดความสามารถสูง (สมรรถนะ) มีการบริหารจัดการที่ดีตามหลักธรรมาภิบาล บริการประชาชนด้วยความประทับใจและทันสมัย

๔.๒ ชุมชนมีระบบสาธารณูปโภคที่ครบครัน ระบบโครงสร้างพื้นฐานมีมาตรฐาน และเพียงพอต่อความต้องการของประชาชน

๔.๓ ชุมชนมีเศรษฐกิจที่เข้มแข็ง ประชาชนสามารถประกอบอาชีพและดำรงตนอยู่ได้อย่างพอเพียงโดยยึดตามหลักปรัชญาเศรษฐกิจพอเพียง

๓

๔.๔ ประชาชนมีคุณภาพชีวิตที่ดีและมีคุณค่า ทั้งด้านสาธารณสุข ด้านสวัสดิการสังคม ด้านความมั่นคงปลอดภัยในชีวิตและทรัพย์สิน และคุณภาพด้านสิ่งแวดล้อม

๔.๕ ระบบการศึกษาได้รับการส่งเสริมและพัฒนา กิจกรรมทางศาสนา วัฒนธรรม และประเพณีท้องถิ่นได้รับการอนุรักษ์ และสืบสานให้คงมีอยู่ต่อไป

**๕. ยุทธศาสตร์การพัฒนา**

องค์การบริหารส่วนตำบลบุกระสังได้กำหนดยุทธศาสตร์การพัฒนา

๔ ยุทธศาสตร์ ได้แก่

๑.) ยุทธศาสตร์ด้านการพัฒนาคุณภาพชีวิต

๒.) ยุทธศาสตร์การพัฒนาเศรษฐกิจและส่งเสริมการเกษตรตามแนวคิดเศรษฐกิจพอเพียง

๓.) ยุทธศาสตร์การพัฒนาการบริหารจัดการตามหลักธรรมมาภิบาล

๔.) ยุทธศาสตร์การพัฒนาการอนุรักษ์ทรัพยากรธรรมชาติและสิ่งแวดล้อม และการสืบสานภูมิปัญญาท้องถิ่น

จากยุทธศาสตร์การพัฒนาองค์การบริหารส่วนตำบลบุกระสัง ได้นำไปกำหนดแนวทางการพัฒนา ดังนี้

**๕.๑ ยุทธศาสตร์ด้านการพัฒนาคุณภาพชีวิตประกอบด้วย**

**แนวทางการพัฒนา**

๑) การพัฒนาสาธารณูปโภคขั้นพื้นฐานตามความเดือดร้อนของประชาชน

๒) การส่งเสริมสร้างความเข้มแข็งของชุมชน

๓) การสังคมสงเคราะห์และสวัสดิการชุมชน

๔) การส่งเสริมกีฬานันทนาการ และศิลปวัฒนธรรม

๕) การส่งเสริมการศึกษาในชุมชน

**๕.๒ ยุทธศาสตร์การพัฒนาเศรษฐกิจและส่งเสริมการเกษตรตามแนวคิดเศรษฐกิจพอเพียงประกอบด้วย**

**แนวทางการพัฒนา**

๑) การส่งเสริมการทำเกษตรกรรมตามแนวคิดเศรษฐกิจพอเพียง

๒) การส่งเสริมและพัฒนาระบบเศรษฐกิจชุมชน

๓) การผังเมืองรวมของท้องถิ่น

**๕.๓ ยุทธศาสตร์การพัฒนาการบริหารจัดการตามหลักธรรมมาภิบาล**

**แนวทางการพัฒนา**

๑) การพัฒนาประสิทธิภาพในการให้บริการประชาชน

๒) การพัฒนาส่งเสริมกระบวนการมีส่วนร่วมในการบริหารจัดการ

๔

**๕.๔ ยุทธศาสตร์การพัฒนาการอนุรักษ์ทรัพยากรธรรมชาติและสิ่งแวดล้อม และการสืบสานภูมิปัญญาท้องถิ่น**

**แนวทางการพัฒนา**

๑) การอนุรักษ์ทรัพยากรธรรมชาติและสิ่งแวดล้อม

๒) การอนุรักษ์และสืบสานภูมิปัญญาท้องถิ่น

**๕**

**แบบที่ ๑การกำกับการจัดแผนยุทธศาสตร์ขององค์กรปกครองส่วนท้องถิ่น**

**คำชี้แจง**: แบบที่ ๑เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

ชื่อองค์กรปกครองส่วนท้องถิ่น **องค์การบริหารส่วนตำบลบุกระสัง**

|  |  |  |
| --- | --- | --- |
| ประเด็นการประเมิน | **มี**  การดำเนินงาน | **ไม่มี**  การดำเนินงาน |
| **ส่วนที่ ๑ คณะกรรมการพัฒนาท้องถิ่น** |  |  |
| ๑. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | ✓ |  |
| ๒. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | ✓ |  |
| ๓. มีการจัดประชุมอย่างต่อเนื่องสม่ำเสมอ | ✓ |  |
| ๔. มีการจัดตั้งคณะกรรมการสนับสนุนจัดทำแผนพัฒนาท้องถิ่น | ✓ |  |
| ๕. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | ✓ |  |
| ๖. มีคณะกรรมการพัฒนาท้องถิ่นและประชาคมท้องถิ่นพิจารณาร่าง  แผนยุทธศาสตร์การพัฒนา | ✓ |  |
| **ส่วนที่ ๒การจัดทำแผนการพัฒนาท้องถิ่น** |  |  |
| ๗. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | ✓ |  |
| ๘. มีการเปิดโอกาสให้ประชาชนเข้ามามีส่วนร่วมในการจัดทำแผน | ✓ |  |
| ๙. มีการวิเคราะห์ศักยภาพของท้องถิ่น (SWOT) เพื่อประเมินสถานภาพ  การพัฒนาท้องถิ่น | ✓ |  |
| ๑๐.มีการกำหนดวิสัยทัศน์และภารกิจหลักการพัฒนาท้องถิ่นที่  สอดคล้องกับศักยภาพของท้องถิ่น | ✓ |  |
| ๑๑. มีการกำหนดวิสัยทัศน์และภารกิจหลักการพัฒนาท้องถิ่นที่  สอดคล้องกับยุทธศาสตร์จังหวัด | ✓ |  |
| ๑๒.มีการกำหนดจุดมุ่งหมายเพื่อการพัฒนาที่ยั่งยืน | ✓ |  |
| ๑๓.มีการกำหนดเป้าหมายการพัฒนาท้องถิ่น | ✓ |  |
| ๑๔.มีการกำหนดยุทธศาสตร์การพัฒนาและแนวทางการพัฒนา | ✓ |  |
| ๑๕.มีการกำหนดยุทธศาสตร์ที่สอดคล้องกับยุทธศาสตร์ของจังหวัด | ✓ |  |
| ๑๖. มีการอนุมัติและประกาศใช้แผนยุทธศาสตร์การพัฒนา | ✓ |  |
| ๑๗. มีการจัดทำบัญชีกลุ่มโครงการในแผนยุทธศาสตร์ | ✓ |  |
| ๑๘. มีการกำหนดรูปแบบการติดตามประเมินผลแผนยุทธศาสตร์ | ✓ |  |
|  |  |  |